Xo e kan Benɛ to ɔ kpodo Chine to ɔ kpan e

Xo e kan Benɛ to ɔ kpodo "Chine" to ɔ kpan e ɔ bɛ sin abɔxwisun xwe 1964 tɔn. Ɖò alunsun xwe 1966 tɔn ɔ Benɛ to ɔ yi Chine to ɔ do to e ɖò sɛnxwiji e bo lɛ jɛ akɔ xɛ̀ɛ alɔkpa vo. E lɛ wa jɛ akɔ ɖevo ɖò ehuzu hwenu ɖò togán xóxó Mathieu Kereku hwenu. Benɛ to ɔ nɔ sɛ nǔnywɛtɔ tɔn lɛ do Chine bɔ Chine to ɔ lɛ nɔ sɛ do Benɛ. Togán xóxó Mathieu Kereku yi toxó Pékin tɔn mɛ ɖo Chine to ɔ ɖo 1976, 1986 kpodo 1998 kpan. Akɔjijɛ ɔ lɛ wa syɛn déjí ɖo agbankunyitomɛ linu tawun. Sin lexwele 1972 ɔ, Benɛ sɔ gulɔ nú toxoɖuɖɔ-tozɔwiwa Chine to ɔ tɔn.

 Nukɔnyiyi ajɔ tɔn 
Chine to ɔ d'alɔ Benɛ ɔ ɖò azɔ gěgé gěgé línù, ɖò tájí ɔ dotoxwe Lokosa tɔn kpodo lɔntiji-lɔnfɔnkan tɛn ɖaxo Kuhunu tɔn. Chine to ɔ lɛ ze akwɛ to tɔnmɛ tɔn livi 160 bo gbà "viaduc" na ɖò Kutɔnu toxo ɔ mɛ kpodo ajɔtɛn ɖaxo ɖokpo kpan. Azɔxwe "Zhejiang Tianshi International Economic and Technological Coopérarion Co" ɔ fo ajɔtɛn ɖaxo nɛ ɔ ɖo lexwele 2009 tɔn kpodo akwɛ Chine tomɛ tɔn livi 50 kpan. Ɖò xwe 1990 tɔn kpodo 2000 tɔn kpan ɔ, Benɛ to ɔ nyi to nukúnɖéjí ɖo Chine sin nubloblo zinzan mɛ. Xlɛ tɔn ɖelɛ : ɖo xwe 2002 tɔn mɛ ɔ, agbankunyitomɛ bo kunwatomɛ ɔ na  dollard Amerika'kwɛ livi 437. Benɛ to ɔ kun agban Amerika'kwɛ dollard livi 17 yi Chine to mɛ bo kun Amerika'kwɛ dollard livi 420 sin Chine to mɛ wa Benɛ to mɛ. Ɖò xwe 2018 tɔn mɛ ɔ, togan Patrice Talon yi gbe nu Chine ɔ na blo ayihun gan'li b'ɛ na gosin Kutɔnu kaka yi Nyame toxo ɔ mɛ ɖò Niger to mɛ nú Amerika'kwɛ dollard liva 4.

 Acɔnu sin nunywɛ́ɛ̀ xo to we lɛ tɔn 
Chine to ɔ gba nǔnywɛyitɛn ɖokpó ɖò Benɛ to mɛ. Kplɔnyijì'alavɔvi kowatɔɔn mɔ nɔ yi núnywɛ́ xwè wú xwè wú ɖò Chine to mɛ. Sin xwe 1988 wɛ nǔnywɛyitɛn Chine tɔn hun hɔn tɔn dò Benɛ tó mɛ bɔ ɖò finnɛ ɔ kplɔnyijì'alavɔvi Benɛ tɔn 100 mɔ nɔ kplɔn Chine sin gbe